Na temelju članka 82. Pravilnika o proračunskom računovodstvu i računskom planu („Narodne novine” broj 124/14,115/15, 87/16, 3/18 i 126/19) i članka 31. Statuta Općine Punat ("Službene novine Primorsko – goranske županije" broj 8/18, 10/19 i 3/20), Općinsko vijeće Općine Punat na 28. sjednici održanoj 12. svibnja 2020. godine donosi

**ODLUKU**

**o raspodjeli rezultata poslovanja za 2019. godinu**

**Članak 1.**

Ovom Odlukom obavlja se raspodjela rezultata utvrđenog financijskim izvještajima za 2019. godinu kako slijedi:

* VIŠAK PRIHODA POSLOVANJA – 2.237.433,88 kn
* MANJAK PRIHODA OD NEFINANCIJSKE IMOVINE- 2.388.357,86 kn

**Članak 2.**

Manjak prihoda od nefinancijske imovine pokriva se viškom prihoda poslovanja u iznosu od 2.388.357,86 kn.

**Članak 3.**

Nakon izvršene raspodjele utvrđeno je slijedeće:

* Višak prihoda poslovanja u iznosu od 1.623.917,24
* Manjak prihoda poslovanja u iznosu od 1.774.841,22

**Članak 4.**

 Višak prihoda poslovanja koji se prenosi u 2020. godinu, utvrđen Godišnjim izvještajem o izvršenju proračuna, sastoji se od sredstva u iznosu od 1.623.917,24 kn:

* Prihoda od spomeničke rente u iznosu od 35.958,35 kn
* Prihoda od prodaje poljoprivrednog zemljišta u iznosu od 3.145,43 kn
* Tekućih pomoći od HZZ, HZMO, HZZO – vježbenici u iznosu od 4.344,54 kn
* Prihoda od koncesija na pomorskom dobru u iznosu od 454.583,36 kn
* Općih prihoda i primitaka u iznosu od 1.125.885,56 kn

Utrošak navedenih sredstava biti će predviđen Izmjenama i dopunama Proračuna za 2020. godinu.

Preostali dio manjka u ukupnom iznosu od 1.774.841,22 kn pokivat će se način utvrđen Programom mjera za pokriće manjka prihoda i primitaka donesenog na 18. sjednici Općinskog vijeća održanoj 22.ožujka 2019.godine.

**Članak 5.**

Ova Odluka stupa na snagu osmog dana od dana objave u “Službenim novinama Primorsko-goranske županije”.

OPĆINSKO VIJEĆE

OPĆINE PUNAT

 PREDSJEDNIK

Goran Gržančić, dr.med.,v.r.

KLASA: 021-05/20-01/3

URBROJ: 2142-02-01-20-13

U Puntu, 12. svibnja 2020. godine